3 от настоящия член, се предприемат, ако е целесъобразно, без да бъде изслушан ответникът, по-специално в случаите, когато всяко забавяне има вероятност да причини непоправима вреда на носителя на правото. В такъв случай страните незабавно се уведомяват най-късно непосредствено след предприемане на мерките. Преразглеждане, включително правото на изслушване, се осъществява по искане на ответника в разумен срок след уведомяването за мерките с оглед на решаване на въпроса, дали мерките да бъдат променени, отменени или потвърдени.
 5. Страните гарантират, че временните мерки, посочени в параграфи 1, 2 и 3 от настоящия параграф, се отменят или по друг начин се прекратява тяхната правна сила, по искане на ответника, ако ищецът не образува в разумен срок производство пред компетентния съдебен орган, водещо до решение по съществото на случая.
 6. Когато временните мерки са отменени или когато изгубят юридическата си сила поради някакво действие или пропуск от страна на ищеца, или когато впоследствие се установи, че не е имало нарушение или опасност от нарушение на правата върху интелектуалната собственост, съдебните органи следва да бъдат упълномощени да разпоредят на ищеца, по искане на ответника, да осигури съответно обезщетение на ответника за евентуалната вреда, нанесена от тези мерки.
 Член 237
 Корективни мерки
 1. Страните гарантират, че компетентните съдебни органи могат да разпоредят, при поискване от ищеца и без да се засягат обезщетенията, полагащи се на носителя на правото вследствие на нарушението, и без компенсации от какъвто и да е вид, изтеглянето от търговските канали, окончателното изваждане от търговските канали или унищожаването на стоките, за които е установено, че нарушават право върху интелектуална собственост. По целесъобразност компетентните съдебни органи могат да разпоредят също унищожаването на материали и средства, използвани за създаването или производството на такива стоки.
 2. Съдебните органи разпореждат, че изпълнението на тези мерки е за сметка на нарушителя, освен ако не са посочени особени причини за отклонение от това правило.
 Член 238
 Съдебни забрани
 Страните гарантират, че когато със съдебно решение е установено нарушение на право върху интелектуална собственост, съдебните органи могат да постановят съдебна забрана срещу нарушителя, целяща да забрани по-нататъшно извършване на нарушението. В случаите, когато това е предвидено във вътрешното право, неспазването на съдебната забрана създава, когато е целесъобразно, задължение за плащане на периодични глоби, с цел да се гарантира спазването. Страните гарантират също така, че носителите на права са в положение да могат да подадат искане за съдебна забрана срещу посредници, чиито услуги се използват от трета страна за нарушаване на право върху интелектуална собственост.
 Член 239
 Алтернативни мерки
 Страните могат да предвидят възможността, в случаите, в които това е целесъобразно и по искане на лицето, което може да бъде обект на мерките, предвидени в член 237 или член 238 от настоящото споразумение, компетентните съдебни органи да могат да разпоредят заплащане на парично обезщетение на пострадалата страна, вместо прилагането на мерките, предвидени в член 237 или член 238 от настоящото споразумение, ако лицето е действало без умисъл и не е проявило небрежност, ако изпълнението на въпросните мерки би му причинило непропорционална вреда и ако изплащането на парично обезщетение на пострадалата страна